CELEX: 22021D2216
Language: da
Date: 2021-11-26 00:00:00
Title: Afgørelse nr. 2/2021 vedtaget af Associeringsrådet EU-Jordan den 26. november 2021 om godkendelse af en forlængelse af gyldigheden af prioriteterne for partnerskabet mellem EU og Jordan [2021/2216]

14.12.2021   
               
               
                  DA
               
               
                  Den Europæiske Unions Tidende
               
               
                  L 447/12
               
            
         AFGØRELSE nr. 2/2021 VEDTAGET AF ASSOCIERINGSRÅDET EU-JORDAN
         den 26. november 2021
         om godkendelse af en forlængelse af gyldigheden af prioriteterne for partnerskabet mellem EU og Jordan [2021/2216]
         ASSOCIERINGSRÅDET EU-JORDAN HAR —
         under henvisning til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Det Hashemitiske Kongerige Jordan på den anden side, og
         ud fra følgende betragtninger:
         
                     (1)
                  
                  
                     Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Jordan på den anden side (1) (»aftalen«) blev undertegnet den 24. november 1997 og trådte i kraft den 1. maj 2002.
                  
               
                     (2)
                  
                  
                     I henhold til aftalens artikel 91 har associeringsrådet beføjelse til at træffe passende afgørelser med henblik på virkeliggørelsen af de i aftalen fastsatte mål.
                  
               
                     (3)
                  
                  
                     I aftalens artikel 101 er det fastsat, at parterne skal træffe alle fornødne almindelige eller særlige foranstaltninger for at opfylde deres forpligtelser i henhold til aftalen, og at de skal drage omsorg for, at aftalens målsætning virkeliggøres.
                  
               
                     (4)
                  
                  
                     Ved dets afgørelse nr. 1/2016 (2) fastlagde associeringsrådet prioriteterne for partnerskabet mellem EU og Jordan for perioden 2016-2018 for at konsolidere deres partnerskab med henblik på at støtte og styrke Jordans modstandsdygtighed og stabilitet og samtidig søge at afhjælpe konsekvenserne af den langvarige konflikt i Syrien.
                  
               
                     (5)
                  
                  
                     Ved dets afgørelse nr. 1/2018 (3) besluttede associeringsrådet at forlænge prioriteterne for partnerskabet mellem EU og Jordan indtil den 31. december 2020.
                  
               
                     (6)
                  
                  
                     EU og Jordan er via brevveksling nået til enighed om, at gyldigheden af prioriteterne for partnerskabet mellem EU og Jordan bør forlænges som et retningsgivende dokument med henblik på konsolidering af partnerskabet, indtil der er vedtaget nye ajourførte prioriteter for partnerskabet.
                  
               
                     (7)
                  
                  
                     I artikel 10 i associeringsrådets forretningsorden åbnes der mulighed for i perioden mellem møder at vedtage afgørelser ved skriftlig procedure, hvis begge parter er enige herom —
                  
               VEDTAGET DENNE AFGØRELSE:
         
            Artikel 1
            Associeringsrådet beslutter ved skriftlig procedure, at gyldigheden af prioriteterne for partnerskabet mellem EU og Jordan i bilaget til dets afgørelse nr. 1/2016 forlænges, indtil associeringsrådet har vedtaget nye ajourførte prioriteter for partnerskabet.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 26. november 2021.
            
               
                  På vegne af Associeringsrådet EU-Jordan
               
               Ayman SAFADI
               
                  Formand
               
            
         
         
            (1)  EFT L 129 af 15.5.2002, s. 3.
         
            (2)  Associeringsrådet EU-Jordans afgørelse nr. 1/2016 af 19. december 2016 om fastlæggelse af prioriteterne for partnerskabet mellem EU og Jordan (EUT L 355 af 24.12.2016, s. 31).
         
            (3)  Associeringsrådet EU-Jordans afgørelse nr. 1/2018 af 12. december 2018 om fastlæggelse af en toårig forlængelse af prioriteterne for partnerskabet mellem EU og Jordan (EUT L 8 af 10.1.2019, s. 34).